
[bookmark: _Hlk194404579]REGULAMENT-CADRU DE ORGANIZARE ȘI FUNCȚIONARE AL COMISIILOR DE SELECȚIE ȘI NOMINALIZARE A CANDIDAȚILOR PENTRU POSTUL DE MEMBRU ÎN CADRUL CONSILIILOR DE ADMINISTRAȚIE/SUPRAVEGHERE ALE ÎNTREPRINDERILOR PUBLICE

CAPITOLUL I
Dispoziții generale

Art. 1. Prezentul Regulament-cadru, denumit în continuare “Regulament”, stabilește modalitatea de organizare și funcționare a Comisiilor de selecție și nominalizare constituite la nivelul autorităților publice tutelare centrale și locale în baza prevederilor art. 49 alin. (1) și (3) din Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, denumită în continuare OUG nr.109/2011.
Art. 2. În sensul prezentului Regulament, termenii și expresiile de mai jos au următoarele semnificații:
a) Întreprinderi publice (IP) - astfel cum acestea sunt definite la art. 2 pct. 2 din OUG nr.109/2011;
b) [bookmark: _heading=h.gjdgxs]Regie autonomă - astfel cum este definită la art. 2 pct. 25 din OUG nr.109/2011;
c) Societate - astfel cum este definită la art. 2 pct. 26 din OUG nr.109/2011;
d) [bookmark: _heading=h.30j0zll]Autoritate publică tutelară (APT) - astfel cum este definită la art. 2 pct. 3  și la art.1 alin.(8) din  OUG nr.109/2011;
e) Asociația de dezvoltare intercomunitară (ADI) - este autoritate publică tutelară locală, astfel cum este definită la art. 2 pct. 3  din OUG nr. 109/2011;
f) AMEPIP - Agenția pentru Monitorizarea și Evaluarea Performanțelor Întreprinderilor Publice;
g) Consiliul de administrație - astfel cum este definit la art. 2 pct. 9 din OUG nr.109/2011;
h) Administrator - astfel cum este definit la art. 2 pct. 7 din OUG nr.109/2011;
i) Director - astfel cum este definit la art. 2 pct. 5 din OUG nr.109/2011;
j) Consiliul de supraveghere - astfel cum este definit la art. 2 pct. 10 din OUG nr.109/2011;
k) Directorat - astfel cum este definit la art. 2 pct. 8 din OUG nr.109/2011;
l) Comisia de selecție și nominalizare (CSN) - astfel cum este definită la art. 2 pct. 27 din OUG nr.109/2011;
m) Candidat - astfel cum este definit la art. 1 alin.(1) pct. 1 din Anexa nr.1 la Hotărârea Guvernului nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, denumită în continuare HG nr.639/2023;
n) Expert independent - astfel cum este definit la art. 2 pct. 28 din OUG nr.109/2011;
o) Procedura de selecție - astfel cum este definită la art. 1 alin.(1) pct. 16 din Anexa nr.1 la HG nr.639/2023;
p) Planul de selecție - astfel cum este definit la art. 1 alin.(1) pct. 13 din Anexa nr.1 la HG nr.639/2023.
q) Componenta inițială a planului de selecție - astfel cum este definită la art. 1 alin.(1) pct. 4 din Anexa nr.1 la HG nr.639/2023;
r) Componenta integrală a planului de selecție - astfel cum este definită la art. 1 alin.(1) pct. 5 din Anexa nr.1 la HG nr.639/2023;
s) Cerințe contextuale - astfel cum sunt definite la art. 1 alin.(1) pct. 3 din Anexa nr.1 la HG nr.639/2023;
t) Profilul consiliului - astfel cum este definit la art. 1 alin.(1) pct. 15 din Anexa nr.1 la HG nr.639/2023;
u) Profilul candidatului - astfel cum este definit la art. 1 alin.(1) pct. 14 din Anexa nr.1 la HG nr.639/2023;
v) Scrisoare de așteptări - astfel cum este definită la art. 2 pct. 12 din OUG nr.109/2011;
w) Lista lungă - astfel cum este definită la art. 1 alin.(1) pct. 9 din Anexa nr.1 la HG nr.639/2023;
x) Criterii de evaluare - astfel cum sunt definite la art. 1 alin.(1) pct. 8 din Anexa nr.1 la HG nr.639/2023;
y) Lista scurtă – astfel cum este definită la art. 2 pct. 20 din OUG nr.109/2011;
z) Declarație de intenție - astfel cum este definită la art. 2 pct. 14 din OUG nr.109/2011;
aa) Raportul final - astfel cum este definit la art. 1 alin.(1) pct. 18 din Anexa nr.1 la HG nr.639/2023;
ab) Corpul administratorilor de întreprinderi publice - astfel cum este definit la art. 2 pct. 6 din OUG nr.109/2011, denumit în continuare Corpul administratorilor;
ac) Experiență în domeniul științelor inginerești, economice, sociale, juridice sau în domeniul de activitate al întreprinderii publice - astfel cum este definită la art. 1 alin.(1) pct. 20 din Anexa nr.1 la HG nr.639/2023.
Art. 3. Declanșarea procedurii de selecție a membrilor consiliului începe cu minimum 6 luni înaintea expirării mandatului actualului consiliu.
Art. 4. În cazul vacantării unui post de administrator, întreprinderea publică are obligația să informeze de îndată APT și AMEPIP, în vederea declanșării și organizării procedurii de selecție și constituirii unei noi comisii de selecție.
Art. 5. CSN se organizează și funcționează în conformitate cu prevederile legislației specifice în vigoare, ale prezentului Regulament și ale Regulamentului de organizare și funcționare a comisiei de selecție și nominalizare aprobat de APT. Procedura de selecție pentru membrii consiliului de administrație sau supraveghere se finalizează în termen de cel mult 150 de zile de la data declanșării procedurii de selecție.
Art. 6. În temeiul art. 9 din Anexa nr.1 la HG nr.639/2023, pe baza regulamentului cadru prevăzut la art. 44 alin. (5) lit. c) pct. (v) din OUG nr.109/2011, APT elaborează și aprobă Regulamentul de organizare și funcționare a comisiei de selecție și nominalizare. 

CAPITOLUL II
Constituirea Comisiilor de selecție și nominalizare

Art. 7. (1) CSN se înființează prin act administrativ al APT, conform prevederilor art. 49 din OUG nr. 109/2011 și ale art. 4 din Anexa nr.1 la HG nr. 639/2023.
(2) Pentru întreprinderile publice de la nivel central, CSN se constituie prin act administrativ al conducătorului APT, în termen de 5 zile lucrătoare de la data declanșării procedurii de selecție, având următoarea componență:
a) 2 membri titulari și 2 supleanți desemnați prin ordin de către conducătorul APT;
b) 2 membri titulari și 2 supleanți desemnați de AMEPIP, prin ordin al președintelui;
c) un expert independent, selectat de AMEPIP.
(3) Pentru întreprinderile publice de la nivel local, care îndeplinesc în mod cumulativ condițiile prevăzute la art.412 din OUG nr.109/2011, CSN este numită prin hotărâre a autorității deliberative, la propunerea primarului sau a președintelui consiliului județean, după caz, în termen de 5 zile lucrătoare de la data declanșării procedurii de selecție, având următoarea componență:
a) 2 membri titulari și 2 supleanți desemnați prin ordin de către conducătorul APT;
b) 2 membri titulari și 2 supleanți desemnați de AMEPIP, prin ordin al președintelui;
c) un expert independent, selectat de AMEPIP.
(4) Pentru toate celelalte întreprinderi publice de la nivel local, CSN este numită prin hotărâre a autorității deliberative, la propunerea primarului sau a președintelui consiliului județean, după caz, în termen de 5 zile lucrătoare de la data declanșării procedurii de selecție, având următoarea componență:
a) 2 membri titulari și 2 supleanți desemnați de conducătorul autorității publice tutelare;
b) un expert independent, selectat de APT.
[bookmark: _heading=h.1fob9te](5) În cazul în care APT este ADI, CSN este numită prin hotărârea adunării generale a ADI, la propunerea președintelui ADI, în termen de 5 zile lucrătoare de la data declanșării procedurii de selecție.
(6) La solicitarea autorităților publice tutelare ale întreprinderilor publice locale prevăzute la alin. (4), AMEPIP poate desemna, prin ordin, 2 membri titulari și 2 supleanți în CSN, caz în care aceasta va avea 5 membri.
[bookmark: _heading=h.3znysh7](7) Președintele CSN este desemnat dintre reprezentanții APT prin ordin al conducătorului APT sau prin hotărâre a autorității deliberative, după caz.
(8) APT asigură secretariatul CSN, numind un secretar titular și un secretar supleant. Secretarul CSN nu este membru al CSN si este desemnat prin ordin al conducătorului APT sau hotărâre a autorității deliberative, după caz.
Art. 8. În cazul în care, ca urmare a derulării selecției, nu sunt ocupate toate pozițiile de administratori, selecția se organizează pentru pozițiile rămase neocupate, componența nominală a CSN putând să rămână aceeași.
Art. 9. În cazul în care, ca urmare a derulării selecției, AMEPIP emite o decizie de remediere ca urmare a evaluării Raportului final al procedurii, procedura de selecție urmând a fi reluată dintr-o anumită etapă,  componența nominală a CSN poate să rămână aceeași.


CAPITOLUL III
Organizarea și funcționarea Comisiei de selecție și nominalizare
Secțiunea I

Atribuțiile și activitățile Comisiei de selecție și nominalizare și ale Secretariatului acesteia

Art. 10. (1) CSN îndeplinește atribuțiile principale prevăzute la art. 49 alin. (5) din OUG nr. 109/2011, detaliate prin prezentul Regulament. 
(2) Atribuțiile principale ale CSN sunt următoarele:
a) desfășoară procedura de selecție a administratorilor, cu asigurarea conformității și transparenței acesteia; 
b) evaluează candidații, pregătește și comunică adunării generale a acționarilor și APT lista scurtă a candidaților și clasamentul acestora;
c) notifică AMEPIP în cazul apariției oricăror abateri de la prevederile legale referitoare la derularea procedurii de selecție, în vederea aplicării de sancțiuni și dispunerii de măsuri de remediere.
(3) Atribuțiile principale ale Președintelui CSN sunt următoarele:
a) verifică și se asigură că Componenta inițială a planului de selecție, inclusiv Scrisoarea de așteptări, a fost elaborată cu respectarea prevederilor legale incidente în ceea ce privește modalitatea de declanșare a procedurii de selecție, elementele minime obligatorii, modalitatea de publicare și de aprobarea prevăzute în HG nr.639/2023. În cazul în care sunt constatate nereguli, Președintele CSN solicită conducătorului APT remedierea acestora. În cazul în care APT refuză remedierea, Președintele CSN are obligația de a notifica AMEPIP cu privire la aspectele constatate.
b) urmărește și verifică respectarea de către APT/IP a modalității de publicare a tuturor documentelor aferente planului de selecție. În cazul în care sunt constatate nereguli, Președintele CSN solicită conducătorului APT/președintelui CA/CS, după caz, remedierea acestora. În cazul în care aceștia refuză remedierea, Președintele CSN are obligația de a notifica AMEPIP cu privire la aspectele constatate.
c) are obligația și responsabilitatea de a întreprinde toate măsurile necesare pentru respectarea calendarului procedurii de selecție și nominalizare, inclusiv convocarea în timp util a ședințelor, urmărirea îndeplinirii atribuțiilor stabilite pentru membrii comisiei și secretariatul acesteia, precum și adoptarea măsurilor organizatorice necesare pentru finalizarea procedurii în termenul prevăzut de lege.
d) stabilește ordinea de zi, veghează asupra informării adecvate a membrilor CSN cu privire la punctele aflate pe ordinea de zi și va prezidează ședința. 
e) dă curs deîndată, în mod obligatoriu, cererilor a cel puțin doi dintre membrii CSN de convocare a ședintelor, în condițiile art.13 alin.(5).
f) semnează, alături de secretar, decizia comisiei întocmită pe baza procesului-verbal al ședinței.
(4) Activitățile principale ale CSN sunt următoarele:
a) elaborează proiectul componentei integrale a planului de selecție, în termen de 10 zile de la aprobarea componentei inițiale, sub condiția elaborării și publicării de către APT a proiectului Profilului consiliului în conformitate cu prevederile art.12 alin.(2) din Anexa nr. 1 la HG nr.639/2023; în elaborarea componentei integrale a planului de selecție CSN realizează  următoarele activități: 
1. elaborează profilul candidatului pentru pozițiile de membru în consiliul de administrație/supraveghere, pe baza cerințelor contextuale ale întreprinderii publice și scrisorii de așteptări;
2. stabilește care dintre criteriile exemplificate în Anexa nr. 1a la HG nr. 639/2023 sunt criterii obligatorii și care sunt opționale, în funcție de specificul și complexitatea activității întreprinderii publice, de cerințele din scrisoarea de așteptări, precum și de ponderea acestora în întocmirea listei scurte;
3. stabilește condițiile ce trebuie îndeplinite de candidați în vederea participării la procedura de selecție pentru postul de membru în consiliul de administrație/supraveghere; 
4. stabilește modul de acordare a punctajului, documentele referitoare la declarația de intenție, planul de în interviu și declarațiile necesar a fi completate de către candidați;
5. stabilește conținutul dosarului pentru depunerea candidaturii pentru fiecare poziție de membru în consiliu de administrație/supraveghere, ținând cont de prevederile art.20 alin.(1) din Anexa nr. 1 la HG nr.639/2023;  
b) ulterior elaborării proiectului componentei integrale, CSN îl transmite APT și IP în vederea publicării pe paginile de internet ale acestora, realizării consultării cu acționarii minoritari, acolo unde aceștia există, aprobării Componentei integrale și publicării anunțului de selecție conform dispozițiilor legale;
c) ulterior termenului-limită pentru transmiterea dosarelor de candidatură, CSN analizează conținutul dosarelor depuse de candidați, în vederea identificării tuturor documentelor obligatorii, conform anunțului de selecție;
d) decide respingerea dosarelor de candidatură incomplete și informează candidații respinși, în scris, despre această decizie în termen de maximum 5 zile lucrătoare de la data adoptării deciziei de respingere;
e) înaintează AMEPIP dosarele de candidatură ale persoanelor care nu fac parte din corpul administratorilor de întreprinderi publice în vederea verificării îndeplinirii condițiilor legale de selecție;
f) alcătuiește lista lungă pe baza dosarelor de candidatură complete, depuse în termen; 
g) solicită candidaților, în scris, dacă este cazul, clarificări/informații/documente în susținerea documentelor obligatorii prevăzute în anunțul de selecție și deja depuse la dosar, necesare pentru o evaluare completă clarificatoare a îndeplinirii condițiilor și pentru a asigura rigoarea, completitudinea și corectitudinea deciziilor luate, cu stabilirea termenului de răspuns. Sunt acceptate documente suplimentare în procedură, doar acele documente care au scopul de a clarifica informațiile ce rezultă din documentele deja depuse și solicitate ca fiind obligatorii în anunțul de selecție;
h) verifică îndeplinirea condițiilor privind studiile și experiența prevăzute la art. 5 alin. (11) și (2), în cazul IP - regii autonome, respectiv la art. 28 alin. (1) sau (11), după caz, și alin. (3), în cazul IP - societăți, din OUG nr. 109/2011, pentru candidații ce nu sunt înscriși în Corpul administratorilor de IP și/sau nu au primit avizul AMEPIP cu privire la îndeplinirea acestor condiții, în conformitate cu prevederile art.45 din OUG nr. 109/2011;
i) revizuiește, îmbunătățește și validează acuratețea punctajului acordat ca urmare a informațiilor suplimentare obținute;
j) analizează informațiile din dosarele de candidatură rămase pe lista lungă și alocă punctajul conform grilei de evaluare pentru fiecare criteriu din cadrul profilului consiliului, pentru fiecare candidat;
k) elimină candidații de pe lista lungă în ordinea descrescătoare a punctajului, până la limita a maximum 5 candidați, respectiv minimum 2 candidați pentru fiecare post de administrator, rezultând astfel lista scurtă;
l) informează candidații respinși prin mijloace electronice;
m) realizează lista scurtă ce nu cuprinde candidații pentru postul de administrator propuși de APT și/sau acționarii minoritari în aplicarea dispozițiilor art. 5 alin. (3), art. 28 alin. (51 ) și ale art. 29 alin. (21 ) din OUG nr. 109/2011;
n) informează, prin mijloace electronice, candidații selectați cu privire la includerea candidaturii acestora pe lista scurtă și la obligația de a depune la APT declarația de intenție în termen de 15 zile de la data informării;
o) informează candidații selectați în urma verificărilor realizate de CSN în condițiile art. 91 din Anexa nr. 1 la HG nr.639/2023, cu privire la obligația de a depune declarația de intenție în termen de 15 zile de la data informării cu privire la validarea candidaturilor acestora;
p) analizează declarațiile de intenție ale tuturor candidaților și integrează rezultatele analizei în evaluările;
q) organizează interviurile candidaților aflați pe lista scurtă și a celor selectați în urma verificărilor realizate de comisia de selecție și nominalizare în condițiile art. 91 din Anexa nr. 1 la HG nr.639/2023, pe baza planului de interviu; 
r) după încheierea interviurilor, CSN întocmește: 
1. clasamentul candidaților din lista scurtă, cu excepția candidaților pentru postul de administrator propuși de APT și/sau acționarii minoritari;
2. clasamentul candidaților selectați în urma verificărilor realizate de CSN în condițiile art. 91 din Anexa nr. 1 la HG nr.639/2023;
3. raportul final, pe baza proiectului acestuia livrat de către expertul independent în termen de maximum 3 zile de la data desfășurării interviurilor; raportul final cuprinde elementele incluse la pct.1 și 2, dar nu include candidații propuși de acționarii minoritari; raportul final se transmite la AMEPIP, în vederea emiterii avizului conform;
s) notifică AMEPIP în cazul apariției oricăror abateri de la prevederile legale referitoare la derularea procedurii de selecție, în vederea aplicării de sancțiuni și/sau dispunerii de măsuri de remediere, în conformitate cu dispozițiile art. 49 alin. (5) lit. c) din OUG nr. 109/2011; 
t) informează AMEPIP cu privire la stadiul de desfășurare a procedurilor de selecție, conform calendarului acesteia, cu respectarea confidențialității cu privire la informațiile privind candidații, dosarele de candidatură, lista lungă sau alte informații cu caracter confidențial, în cazul în care AMEPIP solicită o astfel de informare;
u) [bookmark: _heading=h.tyjcwt]oricare alte activități în conformitate cu atribuții stabilite prin actul administrativ de înființare și cele prevăzute de OUG nr. 109/2011 și  a H.G. nr. 639/2023.
Art. 11. (1) Atribuțiile secretariatului CSN sunt, în principal, următoarele:
a) înființarea unui registru de intrare/ieșire documente din cadrul CSN și a unei adrese de poștă electronică aferentă procedurii de selecție desfășurate;
b) întocmirea și transmiterea prin poșta electronică a convocatorului de ședință, ca urmare a deciziei președintelui sau ca urmare a convocării la cererea motivată a cel puțin doi dintre membrii CSN și întocmirea proceselor-verbale ale ședințelor CSN;
c) participarea, în mod obligatoriu, la ședințele CSN, redactarea proceselor-verbale aferente fiecărei ședinte, inclusiv ale celor în care se desfășoară interviurile și asigurarea, dacă este cazul, a înregistrării audio/audio-video a ședințelor CSN;
d) asigurarea afișării datelor și intervalelor orare aferente interviurilor, cu respectarea protecției datelor cu caracter personal;
e) preluarea, înregistrarea și stocarea/arhivarea dosarelor de candidatură;
f) comunicarea către candidat a numărului de înregistrare, în termen de cel mult 1 zi lucrătoare de la data primirii dosarului de candidatură;
g) comunicarea către membrii CSN a dosarelor de candidatură în format electronic;
h) transmiterea către AMEPIP a dosarelor de candidatură ale persoanelor care nu fac parte din corpul administratorilor de întreprinderi publice în vederea verificării îndeplinirii condițiilor legale de selecție;
i) întocmirea și transmiterea, la solicitarea și cu acordul membrilor CSN a adreselor prin care CSN solicită candidaților clarificări/informații/documente; 
j) informarea candidaților cu privire la respingerea candidaturii sau la includerea lor pe lista scurtă, invită candidații sa iși depună declarațiile de intenție, invită candidații la interviu și orice alt tip de adrese și/sau informări necesare desfășurării activității CSN; 
k) afișarea anunțului privind organizarea interviului la sediul APT, precum și pe pagina de internet a acesteia;
l) redactarea proceselor-verbale aferente tuturor ședințelor ale CSN;
m) completarea, pe baza documentelor aferente procedurii de selecție existente la nivelul secretariatului comisiei, a proiectului de raport final și transmiterea acestuia membrilor CSN, în vederea definitivării Raportului final al procedurii de selecție;
n) asigurarea afișării, pe pagina de internet a APT/la avizierul APT, a punctajelor finale obținute de candidați, ca urmare a avizării de către AMEPIP a raportului final, cu asigurarea respectării GDPR;
o) gestionarea și arhivarea întregii documentații aferente procedurii de selecție și predarea acesteia, după finalizarea procedurii de selecție și nominalizare, pe bază de proces-verbal, APT;
p) alte atribuții încredințate de președintele CSN în limitele competențelor legale.
Art. 12. (1) Membrii CSN sunt în conflict de interese dacă se află în una din următoarele situații:
a) au calitatea de soț, soție, rudă sau afin până la gradul al IV-lea, inclusiv, cu oricare dintre candidați;[image: ]
b) au relații cu caracter patrimonial cu oricare dintre candidați;
c) interesele patrimoniale sau personale ale soțului, soției sau rudelor de gradul I pot influența deciziile pe care trebuie să le ia în exercitarea atribuțiilor de membru;
d) ori de cate ori membrii comisiei consideră că integritatea, imparțialitatea și obiectivitatea procedurii de organizare desfășurare a selecției pot fi afectate.
(2) Membrii CSN nu se pot afla în raporturi juridice de coordonare sau subordonare ierarhică cu candidații înscriși în procedura de selecție și nominalizare. 
(3) În prima ședință convocată ulterior datei-limită de depunere a dosarelor de candidatură prevăzută în anunțul de selecție, toți membrii CSN vor completa declarații cu privire la situațiile prevăzute la alin.(1) și (2). Membrul CSN care se află în oricare dintre situațiile prevăzute la alin.(1) și/sau (2) este obligat să se abțină de la participarea în activitățile comisiei și de la luarea deciziilor, precum și să comunice de îndată apariția oricărei incompatibilități APT și AMEPIP.
(4) În urma comunicării prevăzute la alin.(3) conducătorul APT/AMEPIP va face, de îndată, demersurile necesare înlocuirii acestuia. Dispozițiile Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, se aplică în mod corespunzător.
(5) Membrii CSN asigură confidențialitatea tuturor informațiilor și documentelor utilizate în cadrul procedurii de selecție și care nu au caracter public. 
(6) Membrii CSN sunt independenți și acționează, decid și răspund individual pentru orice acte și fapte, pe parcursul derulării întregii proceduri de selecție.



Secțiunea a II-a 
Modul de organizare și funcționare al 
Comisiei de selecție și nominalizare

Art. 13. (1) CSN se întrunește în ședință la sediul APT (prezență fizică) sau prin intermediul unor mijloace de comunicare la distanță (online) precum sisteme de videoconferințe/teleconferințe, APT având obligația de a asigura suportul tehnic necesar identificării participanților și participării efective a membrilor la lucrări/dezbateri și la procesul decizional, ori de câte ori este necesar, astfel încât procedura de selecție și nominalizare a membrilor consiliului de administrație/supraveghere să se finalizeze în condiții optime și de eficiență și în termen de cel mult 150 de zile de la data aprobării actului administrativ al autorității publice tutelare/hotărârii adunării generale a acționarilor de inițiere a procedurii, după caz.
(2) În situația în care un membru al CSN nu are posibilitatea de a-și îndeplini atribuțiile ce îi revin din motive obiective (concediu legal de odihnă, concediu medical, delegație etc.), acesta va fi înlocuit de supleantul său; în măsura în care nici supleantul său nu are posibilitatea de a-și îndeplini atribuțiile ce îi revin din motive obiective, acesta va fi înlocuit de celălalt membru supleant desemnat de aceeași instituție. 
(3) În cazul în care președintele CSN nu are posibilitatea de a-și îndeplini atribuțiile ce îi revin din motive obiective (concediu legal de odihnă, concediu medical, delegație etc.), acesta va fi înlocuit de președintele supleant, iar în lipsa acestuia, de către următorul membru din CSN desemnat de APT.
(4) [bookmark: _heading=h.3dy6vkm]În lipsa președintelui sau a președintelui supleant, CSN își desfășoară activitatea fără întrerupere, atribuțiile președintelui fiind preluate de următorul membru titular al CSN desemnat de APT, cu condiția întrunirii cvorumului de ședință, respectiv două treimi din numărul membrilor CSN.
(5) Convocarea Comisiei de selecție va fi făcută de către președintele CSN, de președintele supleant al CSN, în condițiile alin. (3), sau, la cererea motivată a cel puțin doi dintre membrii ei. Președintele este obligat să dea curs unei astfel de cereri. În acest caz, ordinea de zi a ședințelor CSN este stabilită de autorii convocării ședinței CSN. 
(6) Președintele va stabili ordinea de zi, va veghea asupra informării adecvate a membrilor acesteia cu privire la punctele aflate pe ordinea de zi și va prezida întrunirea. 
(7) Președintele CSN are obligația și responsabilitatea de a întreprinde toate măsurile necesare pentru respectarea calendarului procedurii de selecție și nominalizare, inclusiv convocarea în timp util a ședințelor, urmărirea îndeplinirii atribuțiilor stabilite pentru membrii comisiei și secretariatul acesteia, precum și adoptarea măsurilor organizatorice necesare pentru finalizarea procedurii în termenul prevăzut de lege.
(8) Convocarea pentru întrunirea comisiei va fi transmisă de către secretariatul CSN membrilor, de regulă, cu cel puțin 2 zile înainte de data întrunirii, prin poștă electronică. Convocarea va cuprinde locul, data, ora desfășurării ședinței, ordinea de zi și modalitatea în  care se va desfășura ședința de comisie (cu prezență fizică și/sau online). Ordinea de zi poate fi suplimentată prin votul majorității membrilor CSN anterior desfășurării ședinței sau prin votul majorității membrilor prezenți, în timpul ședinței. 
(9) Pentru validarea deciziilor este necesară prezența în cadrul ședinței a cel puțin două treimi din numărul membrilor CSN, pentru a fi îndeplinită condiția întrunirii cvorumului de ședință.
(10) Deciziile CSN vor fi luate cu majoritatea voturilor membrilor în cazul ședințelor la care sunt prezenți toți membrii acesteia.
(11) Președintele Comisiei nu beneficiază de vot decisiv în caz de paritate de voturi, propunerea supusă votului considerându-se respinsă în această situație.
(12) [bookmark: _heading=h.1t3h5sf]Prin grija secretarului CSN ședințele pot fi înregistrate și  arhivate pe medii de stocare care să permită conservarea informațiilor, precum și redarea acestora în orice moment, la solicitarea oricărui membru al CSN, pe toată perioada procedurii de selecție și, ulterior finalizării acesteia, prin grija conducătorului APT.
(13) Dezbaterile și deciziile se consemnează, prin grija secretarului CSN, în procesul - verbal al ședinței, care se semnează de către toți membrii comisiei prezenți la ședință.
(14) Pe baza procesului - verbal, secretarul CSN redactează, după caz, decizia comisiei care este semnată de președinte sau, în lipsa acestuia, de președintele supleant și de secretar.
Art. 14. Pe durata funcționării, CSN colaborează daca este cazul, cu structuri interne din cadrul APT cu privire la aspecte ce țin de procedura de selecție și nominalizare; corespondența purtată cu acestea va fi, în principal prin poșta electronică, dar și pe suport de hârtie dacă este cazul și va fi înregistrată și arhivată de către secretariatul CSN.

CAPITOLUL IV
Derularea procedurii de selecție și nominalizare
Secțiunea I

Profilul consiliului și profilul candidatului. Tipuri de criterii de selecție

Art. 15. Selecția și evaluarea candidaților pentru poziția de membru în consiliul de administrație / supraveghere se organizează și se desfășoară în conformitate cu principiile nediscriminării, tratamentului egal, transparenței, asumării răspunderii și cu luarea în considerare a specificului domeniului de activitate al întreprinderii publice. 
Art. 16. (1) Fiecare APT, prin compartimentul de guvernanță corporativă, elaborează profilul consiliului în conformitate cu prevederile art.12 alin.(1) și (11) din Anexa nr.1 la HG nr.639/2023.
(2) Acționarii care dețin, individual sau împreună, cel puțin 5% din capitalul social al întreprinderii publice au dreptul de a formula propuneri privind profilul consiliului, ca parte din componenta integrală a planului de selecție. În acest scop, APT va publica proiectul profilului consiliului pe pagina proprie de internet, pe pagina întreprinderii publice și îl va transmite AMEPIP, în termen de 5 zile de la data aprobării componentei inițiale a planului de selecție, stabilind termenul-limită pentru formularea de propuneri. 
(3) Profilul consiliului și al candidatului fac parte din componenta integrală a planului de selecție și vor fi aprobate împreună cu aceasta, prin act administrativ, de către APT sau de adunarea generală a acționarilor/asociaților, după caz.
Art. 17. (1) Profilul consiliului se bazează pe următoarele componente: 
a) analiza cerințelor contextuale;
b) scrisoarea de așteptări a autorității publice tutelare; 
c) strategia întreprinderii publice și a sectorului din care face parte. 
(2) Profilul consiliului trebuie să cuprindă următoarele elemente: 
a) definirea criteriilor de selecție obligatorii și opționale; 
b) definirea unei grile comune de evaluare pentru criteriile stabilite; 
c) ponderea fiecărui criteriu, în funcție de importanța acestuia; 
d) gruparea criteriilor pentru analiză comparativă; 
e) specificarea unui prag minim colectiv pentru fiecare criteriu de selecție obligatoriu, după caz.
Art. 18. [image: ]Profilul candidatului pentru fiecare post de administrator este stabilit în raport cu profilul consiliului și este alcătuit din două componente: 
a) descrierea rolului acestuia, derivat din cerințele contextuale ale întreprinderii publice și din scrisoarea de așteptări; 
b) descrierea criteriilor de selecție.
Art. 19. (1) Profilul consiliului diferențiază între criterii de selecție obligatorii și criterii de selecție opționale, bazate pe competențe, care au fost identificate în urma analizei cerințelor contextuale;
(2) Criteriile de selecție obligatorii sunt competențe și trăsături care trebuie să fie îndeplinite de către toți candidații;
(3) Criteriile de selecție opționale sunt competențe și trăsături care pot fi îndeplinite de unii dintre membrii consiliului, dar nu în mod necesar de către toți;
(4) CSN stabilește care dintre criteriile exemplificate în Anexa nr. 1a la HG nr. 639/2023 sunt criterii obligatorii și care sunt opționale, în funcție de specificul și complexitatea activității întreprinderii publice, precum și ponderea acestora în întocmirea listei scurte.
(5) Criteriile obligatorii care trebuie folosite în cadrul procedurii de selecție sunt diferențiate în grupe și subgrupe, astfel cum sunt prevăzute la art.16 din Anexa nr.1 la HG nr.639/2023:
A. competențe: 
a) competențe specifice sectorului de activitate a întreprinderii publice; 
b) competențe profesionale de importanță strategică; 
c) competențe de guvernanță corporativă; 
d) competențe sociale și personale; 
e) experiență pe plan local și internațional; 
f) competențe și restricții specifice pentru funcționarii publici sau alte categorii de personal din cadrul autorității publice tutelare ori din cadrul altor autorități sau instituții publice; 
g) altele, în funcție de specificitatea întreprinderii publice; 
B. trăsături: 
a) reputație personală și profesională; 
b) integritate; 
c) independență; 
d) expunere politică; 
e) abilități de comunicare interpersonală; 
f) altele, în funcție de specificitatea întreprinderii publice; 
C. alte criterii: 
a) rezultate economico-financiare ale întreprinderilor în care candidatul și-a exercitat mandatul de administrator sau de director; 
b) înscrieri în cazierul fiscal și judiciar; 
c) criterii de gen; 
d) criterii suplimentare, în funcție de specificitatea întreprinderii publice și de prevederile legale aplicabile.
Art. 20. Pot fi criterii opționale următoarele: 
a) mandate de administrator/director al unei întreprinderi publice sau private deținute anterior; 
b) specializări în anumite domenii de activitate; 
c) cunoașterea unei limbi străine de circulație internațională.
Art. 21. Modelul profilului consiliului, precum și instrucțiunile de întocmire și de interpretare a conținutului matricei sunt prevăzute în Anexa nr. 1a din H.G. nr. 639/2023.

Secțiunea a II-a
Reînnoirea mandatelor administratorilor în funcție

Art. 22. (1) Mandatul membrilor consiliului de administrație poate fi reînnoit o singură dată.
(2) Pot solicita reînnoirea mandatului administratorii în funcție a căror activitate a fost evaluată favorabil prin cel puțin două rapoarte anuale, în conformitate cu prevederile art. 13 alin. (3) lit. c) din Anexa nr. 2 la HG nr. 639/2023, respectiv peste așteptări, în situația în care gradul total de realizare a indicatorilor-cheie de performanță este de peste 100%.
(3) Evaluarea activității administratorilor în funcție care solicită reînnoirea mandatului se efectuează de către autoritatea publică tutelară, cu avizul AMEPIP, în conformitate cu dispozițiile art. 8 alin. (1), art. 29 alin. (14) și ale art. 30 alin. (7) și (71) din OUG nr. 109/2011.
(4) Solicitarea reînnoirii mandatului se realizează în termen de cel mult 5 zile lucrătoare de la data declanșării procedurii de selecție.
(5) Administratorii în funcție care solicită reînnoirea mandatului vor adera, printr-o declarație de intenție, la scrisoarea de așteptări și la profilul consiliului, documente ce fac parte din planul de selecție pentru noul consiliu. Declarația de intenție se depune în termen de cel mult 10 zile de la aprobarea planului de selecție și va respecta regulile generale pentru redactare prevăzute în anexa nr. 1c la HG nr. 639/2023. 
(6) Compartimentul de guvernanță corporativă din cadrul autorității publice tutelare, pe baza rapoartelor de evaluare anuale prevăzute la alin. (2) și a declarației de intenție prevăzute la alin. (5), întocmește raportul privind reînnoirea mandatului, care se prezintă conducătorului autorității publice tutelare. Dacă raportul este aprobat, acesta se comunică AMEPIP în vederea emiterii avizului conform, împreună cu toate documentele care au stat la baza întocmirii acestuia.
(7) Raportul privind reînnoirea mandatului va cuprinde și informații privind respectarea condiției prevăzute la alin.(1), precum și o evaluare cu privire la îndeplinirea de către administratorii în funcție a condițiilor de studii și experiență, astfel cum sunt prevăzute la 5 alin. (11) și (2) sau art. 28 alin. (1), (11) și (3) din OUG nr. 109/2011, după caz, și cu privire la îndeplinirea condițiilor de eligibilitate prevăzute la art. 4, art. 12 alin. (3), art. 30 alin. (9) și art. 36 alin. (7) din OUG nr. 109/2011. 
(8) Raportul privind reînnoirea mandatului va fi fundamentat în ceea ce privește evaluarea individuală a performanțelor administratorilor și modul în care aceștia aderă la scrisoarea de așteptări și la profilul consiliului. 
(9) AMEPIP este obligată să se pronunțe cu privire la solicitarea de reînnoire, respectiv să emită și să comunice avizul conform, în termen de 10 zile de la data înregistrării raportului prevăzut la alin. (6).
(10) Reînnoirea mandatului se aprobă de către autoritatea publică tutelară, prin act administrativ, în termen de maximum 7 zile lucrătoare de la data emiterii avizului conform prevăzut la alin. (9). În cazul societăților, actul administrativ se anexează la raportul final al comisiei de selecție și nominalizare privind numirile noului consiliu de administrație și se comunică adunării generale a acționarilor în vederea desemnării întregului consiliu de administrație.
(11) APT înaintează CSN avizul conform al AMEPIP și actul administrativ de aprobare a reînnoirii mandatului. 
(12) Ca urmare a aprobării reînnoirii mandatului unuia sau mai multor administratori, componenta integrală a planului de selecție este adaptată de către CSN și va fi supusă reaprobării de către autoritatea publică tutelară sau de către adunarea generală a acționarilor/asociaților, după caz.
(13) Mandatul administratorului a cărui reînnoire a fost aprobată va începe la data numirii întregului consiliu de administrație.
(14) În cazul în care numărul administratorilor care solicită reînnoirea este mai mic decât numărul membrilor consiliului, pentru pozițiile de administrator rămase neocupate se organizează procedură de selecție potrivit normelor metodologice de aplicare a OUG nr. 109/2011.
(15) În cazul societăţilor administrate potrivit sistemului dualist, dispoziţiile prezentului articol se aplică în mod corespunzător.


Secțiunea a III- a
Depunerea și analiza dosarelor de candidatură. 
Întocmirea listei lungi și a listei scurte 

Art. 23. [bookmark: _heading=h.4d34og8](1) Planul de Selecție se întocmește și se implementează astfel încât să asigure o procedură de selecție transparentă, deschisă, nediscriminatorie, competitivă și comprehensivă;
(2) Anunțul privind selecția membrilor consiliului se publică, prin grija APT și a președintelui consiliului de administrație/de supraveghere al IP, potrivit dispozițiilor art. 5 alin. (6) și ale art. 29 alin. (4) din OUG nr. 109/2011;
(3) Publicarea anunțului de selecție se face cu cel puțin 30 de zile înainte de data limită pentru depunerea candidaturilor specificată în anunț;
Art. 24. (1) Dosarele de candidatură se transmit în format electronic până la data-limită specificată în anunț și trebuie să cuprindă obligatoriu cel puțin următoarele:
	
	


a) curriculum vitae;
	
	


b) documentele care atestă îndeplinirea cerințelor prevăzute la art. 5 alin. (11) și (2), respectiv art. 28 alin. (1) sau (11), după caz, și alin. (3) din OUG nr. 109/2011;
	
	


c) o recomandare profesională;
	
	


d) declarație de interese potrivit dispozițiilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare;
	
	


e) declarații pe propria răspundere privind respectarea cerințelor prevăzute la art. 4, art. 12 alin. (3), art. 30 alin. (9) și art. 36 alin. (7) din OUG nr. 109/2011;
	
	


f) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior depunerii candidaturii;
	
	


g) cazier judiciar;
	
	


h) cazier fiscal;
	
	


i) cazier administrativ, după caz;
	
	


j) acordul privind prelucrarea datelor cu caracter personal;
(2) Documentele prevăzute la alin.(1) lit.d), e) și j) se transmit în format electronic până la data-limită specificată în anunț, sub semnătură electronică avansată/calificată;
(3) Prin excepție de la prevederile alin. (2), candidații persoane fizice care nu dețin semnătură electronică vor depune documentele prevăzute la alin.(1) lit.d), e) și j) semnate olograf, atât în format electronic (scanate), cât și fizic (originale) la registratura APT, în plic închis și sigilat, fără a conține numele si prenumele candidatului;
(4) Modelul declarației prevăzute la alin.(1) lit.d) se regăsește în Anexa nr.1 la prezentul regulament;
(5) CSN, prin secretarul comisiei, înaintează AMEPIP dosarele de candidatură ale persoanelor care nu fac parte din corpul administratorilor de întreprinderi publice în vederea verificării îndeplinirii condițiilor privind studiile și experiența prevăzute în OUG nr.109/2011 la art. 5 alin. (11) și (2) în cazul IP - regii autonome, respectiv la art. 28 alin. (1) sau (11), după caz, și alin. (3), în cazul IP - societăți;
(6) Dosarele de candidatură incomplete vor fi respinse; candidații respinși sunt informați în scris despre această decizie în termen de maximum 5 zile lucrătoare de la data adoptării deciziei de respingere;
(7) CSN poate solicita candidaților clarificări/informații/documente în susținerea documentelor obligatorii prevăzute în anunțul de selecție și deja depuse la dosar, necesare pentru o evaluare completă clarificatoare a îndeplinirii condițiilor și pentru a asigura rigoarea, completitudinea și corectitudinea deciziilor luate, cu stabilirea termenului de răspuns; sunt acceptate documente suplimentare în procedură, doar acele documente care au scopul de a clarifica informațiile ce rezultă din documentele deja depuse și solicitate ca fiind obligatorii în anunțul de selecție;
(8)  Clarificările/informațiile/documentele suplimentare solicitate de CSN, nu pot fi de natură a completa dosarul de candidatură. Nu vor fi solicitate/depuse ulterior datei-limită prevăzute în anunțul de selecție, documente dintre cele obligatorii prevăzute în acesta; 
(9) Clarificările/informațiile/documentele suplimentare solicitate de CSN pot fi doar în legătură cu documentele deja depuse la dosarul de candidatură, fac referire la informații ce reies din acesta și au scopul de a clarifica îndeplinirea condițiilor sau de a asigura rigoarea și corectitudinea deciziilor luate de CSN;
(10) Informațiile suplimentare se obțin prin următoarele mijloace:
a) clarificări solicitate în scris;
b) verificarea activității desfășurate anterior de candidați;
c) verificarea referințelor oferite de către candidați;
(11) Pe baza dosarelor de candidatură complete, depuse în termen, CSN alcătuiește lista lungă, care, prin decizia APT, poate fi publicată;
(12) CSN analizează informațiile din dosarele de candidatură rămase pe lista lungă și alocă punctajul conform grilei de evaluare pentru fiecare criteriu din cadrul profilului consiliului pentru fiecare candidat;
(13) Candidații sunt supuși unei analize comparative, prin raportare la profilul consiliului și profilul candidatului;
(14) Ca urmare a informațiilor suplimentare obținute, se poate revizui, îmbunătăți și valida acuratețea punctajului obținut pe baza cerințelor profilului candidatului;
(15) CSN verifică îndeplinirea condițiilor privind studiile și experiența prevăzute la art. 5 alin. (11) și (2), în cazul IP - regii autonome, respectiv la art. 28 alin. (1) sau (11), după caz, și alin. (3), în cazul IP - societăți, din OUG nr. 109/2011, pentru candidații ce nu sunt înscriși în Corpul administratorilor de IP și/sau care nu au primit avizul AMEPIP cu privire la îndeplinirea acestor condiții, în conformitate cu prevederile art.45 din OUG nr. 109/2011.
(16) CSN alocă punctajului conform grilei de evaluare pentru fiecare criteriu din cadrul profilului consiliului pentru fiecare candidat;
(17)  Candidații sunt eliminați de pe lista lungă în ordinea descrescătoare a punctajului obținut conform cerințelor profilului candidatului, până la limita a maximum 5 candidați, respectiv minimum 2 candidați pentru fiecare post de administrator, rezultând astfel lista scurtă. Lista scurtă conține și punctajul total ponderat obținut de către fiecare candidat;
(18)  CSN, prin secretariatul comisiei, informează candidații respinși prin mijloace electronice;
(19) Lista scurtă este realizată de CSN și nu cuprinde candidații pentru postul de administrator propuși de APT și/sau acționarii minoritari în aplicarea dispozițiilor art. 5 alin. (3), art. 28 alin. (51 ) și ale art. 29 alin. (21 ) din OUG nr. 109/2011;
(20) În situația în care nu există candidați înscriși sau niciun candidat nu se califică pe lista scurtă, procesul de selecție se va relua;
(21) Candidații selectați sunt informați, prin mijloace electronice, de către secretariatul CSN cu privire la includerea candidaturii lor pe lista scurtă și cu privire la obligația de a depune declarația de intenție, în termen de 15 zile de la data  informării.
(22) Declarația de intenție se transmite în format electronic pe adresa comisiei de selecție, sub semnătură electronică avansată/calificată. Prin excepție, candidații persoane fizice care nu dețin semnătură electronică vor depune declarația de intenție atât în format electronic, cât și fizic la registratura APT, în plic închis și sigilat, fără a conține numele si prenumele candidatului;
(23) CSN analizează declarațiile de intenție și integrează rezultatele analizei în evaluarea candidaților. 
(24) CSN, prin grija secretariatului, transmite candidaților invitațiile pentru a participa la interviu, cu indicarea exacta a zile, orei și locului desfășurării acestuia. Anunțul privind organizarea interviului, care cuprinde în mod obligatoriu data, ora și locul de desfășurare se va afișa, prin grija secretariatului CSN, la sediul APT, precum și pe pagina de internet a acesteia.
(25) Dosarele de candidatură înregistrate pentru participarea la procedura de selecție pot fi retrase, pe baza cererii scrise a candidatului. În acest caz, secretariatul CSN păstrează o copie a dosarului de candidatură.
(26) Orice candidat poate solicita CSN să primească informații cu privire la aplicarea criteriilor de selecție în cazul său și despre punctajul obținut, cu respectarea regulilor de protecție a datelor cu caracter personal, informații ce vor fi transmise candidatului în cel mult 10 zile de la primirea solicitării în acest sens. 


Secțiunea a IV-a 
Selecția candidaților din rândul funcționarilor publici sau al altor categorii de personal din cadrul autorității publice tutelare ori din cadrul altor autorități sau instituții publice

Art. 25. (1) La momentul transmiterii către AMEPIP a notificării privind necesitatea de declanșare a procedurii de selecție, APT publică un anunț pentru preselecția candidaților din rândul funcționarilor publici sau al altor categorii de personal din cadrul autorității publice tutelare ori din cadrul altor autorități sau instituții publice. 
(2) Anunțul de preselecție se publică, prin grija autorității publice tutelare, pe pagina de internet a acesteia și, prin grija președintelui consiliului de administrație, pe prima pagină de internet a întreprinderii publice într-un loc vizibil la încărcarea paginii, precum și pe pagina de internet a AMEPIP.
(3) Anunțul de preselecție trebuie să includă condițiile care trebuie întrunite de candidați, criteriile de selecție și modalitatea de evaluare a acestora. Preselecția se realizează cu respectarea principiilor nediscriminării, tratamentului egal și transparenței, asumării răspunderii și cu luarea în considerare a specificului domeniului de activitate a societății.
(4) Dosarele de candidatură se depun la APT, care verifică îndeplinirea condițiilor stabilite prin anunțul de preselecție, în baza dosarului de candidat, care trebuie să cuprindă cel puțin următoarele:
a) curriculum vitae;
b) documentele care atestă îndeplinirea cerințelor prevăzute la art. 5 alin. (11) și (2), respectiv art. 28 alin. (1) sau (11), după caz, și alin. (3) din OUG nr. 109/2011;
c) o recomandare profesională;
d) declarație de interese potrivit dispozițiilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare;
e) declarații pe propria răspundere privind respectarea cerințelor prevăzute la art. 4, art. 12 alin. (3), art. 30 alin. (9) și art. 36 alin. (7) din OUG nr. 109/2011;
f) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior depunerii candidaturii;
g) cazier judiciar;
h) cazier fiscal;
i) cazier administrativ, după caz;
j) acordul privind prelucrarea datelor cu caracter personal.
(5) Modelul declarației prevăzute la alin.(4) lit.d) se regăsește în Anexa nr.1 la prezentul regulament;
(6) APT are obligația de a: 
a) verifica dosarele de candidatură depuse în termenul prevăzut în anunțul de preselecție și de a respinge dosarele incomplete
b) verifica îndeplinirea condițiilor de studii și experiență prevăzute la art. 5 alin. (11) și (2), respectiv art. 28 alin. (1) sau (11), după caz, și alin. (3) din OUG nr. 109/2011
c) verifica îndeplinirea cerințelor prevăzute la art. 4, art. 12 alin. (3), art. 30 alin. (9) și art. 36 alin. (7) din OUG nr. 109/2011
d) evalua candidații cu privire la criteriile de selecție stabilite prin anunțul de preselecție și de a întocmi și publica, pe pagina proprie de internet, clasamentul acestora
e) transmite CSN, prin conducătorul acesteia, în termen de 2 zile lucrătoare de la data constituirii acesteia, propunerile de candidați, respectiv minimum 2 și maximum 5 candidați.
(7) CSN, prin secretariatul comisiei, înaintează AMEPIP dosarele de candidatură ale persoanelor care nu fac parte din corpul administratorilor de întreprinderi publice în vederea verificării îndeplinirii condițiilor privind studiile și experiența prevăzute în OUG nr.109/2011 la art. 5 alin. (11) și (2) în cazul IP - regii autonome, respectiv la art. 28 alin. (1) sau (11), după caz, și alin. (3), în cazul IP – societăți;
(8) CSN, în termen de 2 zile lucrătoare de la primirea propunerilor de candidați, verifică îndeplinirea condițiilor privind studiile și experiența prevăzute la art. 5 alin. (11) și (2), în cazul întreprinderilor publice - regii autonome, respectiv la art. 28 alin. (1) sau (11), după caz, și alin. (3), în cazul întreprinderilor publice - societăți, precum și condițiile de eligibilitate prevăzute la art. 4, art. 12 alin. (3), art. 30 alin. (9) și art. 36 alin. (7) din OUG nr. 109/2011;
(9) CSN poate solicita candidaților clarificări/informații/documente în susținerea documentelor obligatorii deja depuse la dosar, necesare pentru o evaluare completă clarificatoare a îndeplinirii condițiilor și pentru a asigura rigoarea, completitudinea și corectitudinea deciziilor luate, cu stabilirea termenului de răspuns; sunt acceptate documente suplimentare în procedură, doar acele documente care au scopul de a clarifica informațiile ce rezultă din documentele deja depuse și solicitate ca fiind obligatorii.
(10) Clarificările/informațiile/documentele suplimentare solicitate de CSN, nu pot fi de natură a completa dosarul de candidatură. nu vor fi solicitate/depuse ulterior datei-limită prevăzute în anunțul de preselecție, documente dintre cele obligatorii prevăzute în acesta; 
(11) Clarificările/informațiile/documentele suplimentare solicitate de CSN pot fi doar în legătură cu documentele deja depuse la dosarul de candidatură, fac referire la informații ce reies din acesta și au scopul de a clarifica îndeplinirea condițiilor sau de a asigura rigoarea și corectitudinea deciziilor luate de CSN;
(12) CSN analizează dosarele și respinge candidaturile care nu îndeplinesc condițiile legale și informează în scris APT în termen de 2 zile lucrătoare de la data emiterii deciziei în acest sens.
(13) În cazul în care, în urma evaluării realizate în condițiile prevăzute la alin.(7) și (8), nu au fost validați minimum 2 candidați pentru postul de administrator, APT poate transmite CSN, o singură dată, noi propuneri de candidați, în termen de 2 zile lucrătoare de la data informării prevăzute la alin. (12), prevederile alin. (7)-(12) aplicându-se în mod corespunzător;
(14) În situația prevăzută la alin. (13), dacă în urma evaluării candidaturilor suplimentare nu sunt validați minimum 2 candidați, postul care face obiectul dispozițiilor art. 5 alin. (3) și ale art. 28 alin. (51) din OUG nr. 109/2011 este inclus în procedura de selecție prevăzută de art. 29 din același act normativ;
(15) CSN informează în scris APT cu privire la rezultatul evaluării candidaților realizată în condițiile prezentului articol, în termen de 2 zile lucrătoare de la data emiterii deciziei în acest sens.
(16) Candidații validați în urma verificărilor realizate de CSN în condițiile prezentului articol sunt informați de către CSN, prin grija secretariatului, cu privire la obligația de a depune declarația de intenție în termen de 15 zile de la data informării cu privire la validarea candidaturilor acestora de către CSN.
(17) CSN analizează declarațiile de intenție și integrează rezultatele analizei în evaluarea candidaților. 
(18) Ulterior, CSN, prin grija secretariatului, transmite candidaților invitațiile pentru a participa la interviu, cu indicarea exactă a zilei, orei și locului desfășurării acestuia. Anunțul privind organizarea interviului, care cuprinde în mod obligatoriu data, ora și locul de desfășurare se va afișa, prin grija secretariatului CSN, la sediul APT, precum și pe pagina de internet a acesteia.


Secțiunea a V-a 
Realizarea interviului

Art. 26. (1)În vederea organizării interviului se au în vedere următoarele:
               a) dosarul de candidatură;
               b) profilul candidatului;
               c) profilul consiliului;
               d) declarația de intenție a candidatului.
(2) CSN evaluează candidații conform Planului de interviu, acordând punctaje conform grilei de punctare pentru fiecare criteriu înscris în matricea de evaluare a candidaților.
(3) [image: ]Interviul se realizează în format fizic și/sau electronic pe baza Planului de interviu, fiecare membru al CSN având posibilitatea de a adresa întrebări candidaților. Interviul se înregistrează cu informarea prealabilă, în scris, a persoanei intervievate. Pentru o corectă evaluare și departajare a candidaților se recomandă ca întrebările adresate acestora să fie similare. Nu se pot adresa întrebări referitoare la opiniile politice ale candidatului, activitatea sindicală, religie, etnie, starea materială, originea socială sau întrebări care pot constitui discriminare pe criterii de gen.
(4) Punctajul acordat fiecărui candidat stă la baza calculării rezultatelor finale ale evaluării și la întocmirea clasamentului final.
(5)  Clasamentul candidaților aflați în lista scurtă, precum și al celor selectați în urma verificărilor realizate de CSN în condițiile art. 25 se realizează în mod distinct,  în urma interviului.
(6) După încheierea interviurilor, CSN întocmește:
	a) lista scurtă care cuprinde clasamentul candidaților, cu excepția candidaților pentru postul de administrator propuși de autoritatea publică tutelară și/sau acționarii minoritari în aplicarea dispozițiilor art. 5 alin. (3), art. 28 alin. (51) și ale art. 29 alin. (21) din Ordonanța de urgență a Guvernului nr. 109/2011;
	b) clasamentul candidaților selectați în urma verificărilor realizate de comisia de selecție și nominalizare în condițiile art. 91;
	c) raportul final, care cuprinde elementele incluse la lit. a) și b), dar nu include candidații propuși de acționarii minoritari.
(7) În cazul în care lista scurtă prevăzută la alin.(6) lit.a) sau clasamentul prevăzut la alin.(6) lit.b) conține un singur candidat, acesta va fi propus pentru postul respectiv.


Secțiunea a VI -a 
Raportul Final

Art. 27. (1) CSN întocmește raportul final, pe baza proiectului acestuia livrat de către expertul independent și completat de secretariatul CSN cu informațiile aferente documentelor procedurii de selecție existente la nivelul acestuia.
(2) Raportul final prevăzut la alin. (1) se transmite:
a) către AMEPIP, în vederea emiterii avizului conform în condițiile prevăzute la art. 44 alin. (5) lit. c) pct. (vii) din OUG nr. 109/2011, prin care aprobă procedura sau emite o decizie prin care dispune anularea procedurii ori măsuri de remediere, după caz, astfel cum sunt reglementate la art. 27 din Anexa nr. 1 la HG 639/2023, și ulterior:
b) conducătorului APT, în vederea luării deciziei de numire, pentru regiile autonome;
c) conducătorului APT, în vederea mandatării reprezentanților statului în adunarea generală a acționarilor/asociaților, pentru propunerea de membri în consiliu, în cazul societăților;
d) conducătorului APT, pentru a se înainta conducătorului IP prevăzute la art. 2 pct. 2 lit. c) din OUG nr. 109/2011, în vederea mandatării reprezentantului său în adunarea generală a acționarilor/asociaților, pentru propunerea de membri în consiliu, în cazul societăților.
(3) În verificarea raportului final prevăzut la alin.(1), AMEPIP verifică îndeplinirea condițiilor privind studiile și experiența prevăzute la art. 5 alin. (11) și (2), în cazul IP - regii autonome, respectiv la art. 28 alin. (1) sau (11), după caz, și alin. (3), în cazul IP - societăți, din OUG nr. 109/2011, doar pentru candidații ce nu sunt înscriși în Corpul administratorilor de IP și/sau nu au primit avizul AMEPIP cu privire la îndeplinirea acestor condiții, în conformitate cu prevederile art.45 din OUG nr. 109/2011.
(4) După emiterea avizului conform al AMEPIP, Raportul final se publică pe pagina de internet a APT, a IP și a AMEPIP, cu respectarea prevederilor Regulamentului general privind protecția datelor cu caracter personal.
(5) Desemnarea membrilor consiliului se efectuează din rândul:
a) candidaților cuprinși în lista scurtă.
b) candidaților care au calitatea de FP/alte categorii de personal din cadrul APT/altor autorități și instituții publice, după caz
c) propunerilor acționarilor minoritari, ulterior emiterii avizului conform al AMEPIP, după caz 
d) administratorilor în funcție, ca urmare a aprobării reînnoirii mandatului de către APT, ulterior emiterii avizului conform al AMEPIP, după caz 
(6) În cazul regiilor autonome, conducătorul APT are obligația de a lua decizia de numire în termen de maximum 5 zile lucrătoare de la data comunicării raportului final. 
(7) În cazul societăților, APT, în calitate de acționar/asociat, convoacă adunarea generală a acționarilor/asociaților în maximum 5 zile lucrătoare de la comunicarea raportului final.
Art. 28. (1) În cazul în care, ca urmare a derulării selecției, nu sunt ocupate toate pozițiile de administratori, selecția se organizează pentru pozițiile rămase vacante în condițiile prevăzute de secțiunea a 5-a din Anexa nr.1 la H.G. nr. 639/2023. 
(2) La data desemnării noilor administratori, autoritatea publică tutelară/adunarea generală a acționarilor/asociaților, după caz, hotărăște și reluarea procedurii de selecție pentru posturile vacante.
Art. 29. În cazul în care, ca urmare a derulării procedurii de selecție, niciun candidat nu este înscris pe lista scurtă prevăzută la art. 26 alin. (6) lit.a) și/sau în clasamentul prevăzut la art.26 alin. (6) lit.b) din prezentul regulament, CSN informează AMEPIP și APT în vederea întreprinderii demersurilor necesare pentru reluarea procedurii de selecție, în condițiile art. 29 alin. (1) din OUG nr. 109/2011, precum și ale art. 23 alin. (1) și art. 24 alin. (4) din HG nr. 639/2023. 


CAPITOLUL V
Dispoziții finale

Art. 30. Prezentul regulament se completează cu prevederile OUG nr. 109/2011 și ale HG nr. 639/2023.
Art. 31. (1) Membrii CSN vor asigura respectarea drepturilor candidaților conform Regulamentului (UE) 2016/679 al Parlamentului European al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și potrivit legislației naționale privind protecția și securitatea datelor personale, în vigoare.
(2) În sensul prezentului regulament:
1. „date cu caracter personal" înseamnă orice informații privind o persoană fizică identificată sau identificabilă („persoana vizată"); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;
2. „prelucrare" înseamnă orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;
3. „operator" înseamnă persoana fizică sau juridică, autoritatea publică, agenția sau alt organism care, singur sau împreună cu altele, stabilește scopurile mijloacele de prelucrare a datelor cu caracter personal; atunci când scopurile mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau în dreptul intern;
4. „consimțământ" al persoanei vizate înseamnă orice manifestare de voință liberă, specifică, informată lipsită de ambiguitate a persoanei vizate prin care aceasta acceptă, printr-o declarație sau printr-o acțiune fără echivoc, ca datele cu caracter personal care o privesc să fie prelucrate.

